CELEX: 32013D0092
Language: et
Date: 2013-02-18 00:00:00
Title: 2013/92/EL: Komisjoni rakendusotsus, 18. veebruar 2013 , Hiinast pärit kindlaksmääratud kaupade veol kasutatava puidust pakkematerjali suhtes kohaldatava järelevalve, taimetervise kontrolli ja meetmete kohta (teatavaks tehtud numbri C(2013) 789 all)

20.2.2013   
            
            
               ET
            
            
               Euroopa Liidu Teataja
            
            
               L 47/74
            
         KOMISJONI RAKENDUSOTSUS,
   18. veebruar 2013,
   Hiinast pärit kindlaksmääratud kaupade veol kasutatava puidust pakkematerjali suhtes kohaldatava järelevalve, taimetervise kontrolli ja meetmete kohta
   (teatavaks tehtud numbri C(2013) 789 all)
   (2013/92/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 kolmandat lauset,
   ning arvestades järgmist:
   
               (1)
            
            
               Puidust pakkematerjal, mida kasutatakse mis tahes esemete veol liitu, peab vastama direktiivi 2000/29/EÜ IV lisa A osa I jao punktidele 2 ja 8.
            
         
               (2)
            
            
               Liikmesriikide poolt hiljuti tehtud taimetervise kontrollide käigus on ilmnenud, et teatavate Hiinast pärit kaupade veol kasutatav puidust pakkematerjal on saastunud kahjulike organismidega, eelkõige kahjuriga Anoplophora glabripennis (Motschulsky), mis on põhjustanud kõnealuste kahjurite levikut Austrias, Hollandis, Itaalias, Prantsusmaal, Saksamaal ja Ühendkuningriigis.
            
         
               (3)
            
            
               Seetõttu tuleks selliste kaupade pakkematerjali suhtes kohaldada direktiivi 2000/29/EÜ artikli 13 lõikes 1 osutatud järelevalvet, artikli 13a lõike 1 punkti b alapunktis iii osutatud taimetervise kontrolli ning vajaduse korral artikli 13c lõikes 7 osutatud meetmeid. Komisjoni tuleb teavitada taimetervise kontrolli tulemustest.
            
         
               (4)
            
            
               Komisjonile edastatud tulemuste põhjal tuleb 31. maiks 2014 hinnata käesoleva otsuse tõhusust ja teatavate Hiinast pärit kaupade liitu importimisel kasutatud puidust pakkematerjaliga kaasnevat fütosanitaarset ohtu.
            
         
               (5)
            
            
               Käesolevat otsust kohaldatakse 31. märtsini 2015.
            
         
               (6)
            
            
               Käesoleva otsusega ettenähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Mõisted
   Käesolevas otsuses kasutatakse järgmisi mõisteid:
   a)   „puidust pakkematerjal”– puit või puittooted, mida kasutatakse kaupade toestamiseks, kaitsmiseks või kandmiseks ning mis esinevad pakkekastide, puitpakendi, vaatide ja muude samalaadsete pakenditena, puitaluste, äärtega puitaluste ja muude kaubaalustena, kaubaaluste puidust äärtena ja pakkimispuiduna, mida mis tahes esemete veol tegelikult kasutatakse; mõiste ei hõlma töödeldud puitu, mille tootmisel on kasutatud liimi, kuumust ja rõhku või nende kombinatsioone, ning pakkematerjali, mis koosneb tervenisti 6 mm või õhemast puidust;
   b)   „kindlaksmääratud kaubad”– 
   Hiinast pärit kaubad, mida imporditakse liitu I lisas loetletud CN-koodide all ning mis vastavad nõukogu määruse (EMÜ) nr 2658/87 (2) I lisas esitatud kirjeldustele;
   c)   „saadetis”– kaubakogus, mis on hõlmatud ühe tollivormistusdokumendi või muid formaalsusi täitva dokumendiga.
   Artikkel 2
   Järelevalve
   1.   Kindlaksmääratud kaupade saadetiste puidust pakkematerjali suhtes kohaldatakse nõukogu määruse (EMÜ) nr 2913/92 (3) kohast tollijärelevalvet ning määruse 2000/29/EÜ artikli 13 lõikes 1 osutatud vastutavate ametiasutuste järelevalvet. Kui artiklis 3 osutatud formaalsused on täidetud, võib kindlaksmääratud kaupade suhtes kohaldada ainult ühte määruse (EMÜ) nr 2913/92 artikli 4 punkti 16 alapunktides a, d, e, f ja g loetletud tolliprotseduuri.
   2.   Vastutavad ametiasutused võivad nõuda, et lennujaamade ja sadamate pädevad isikud, importijad või käitlejad (vastavalt sellele, nagu nad on kokku leppinud) teatavad piiriületuspunkti tolliasutusele ja vastutavatele ametiasutustele ette kindlaksmääratud kaupade peatsest saabumisest kohe, kui nad sellest teada saavad.
   Artikkel 3
   Taimetervise kontroll
   Kindlaksmääratud kaupade saadetiste puidust pakkematerjali suhtes kohaldatakse direktiivi 2000/29/EÜ artikli 13a lõike 1 punkti b alapunktiga iii ette nähtud taimetervise kontrolli vähemalt käesoleva otsuse I lisas osutatud sagedusega, et teha kindlaks, kas puidust pakkematerjal vastab direktiivi 2000/29/EÜ IV lisa A osa I jao punktides 2 ja 8 sätestatud nõuetele.
   Taimetervise kontroll toimub liitu sisenemise piiriületuspunktis või mutatis mutandis komisjoni direktiivi 2004/103/EÜ (4) kohaselt kindlaks määratud sihtkohas.
   Artikkel 4
   Meetmed rikkumise korral
   Kui artiklis 3 osutatud taimekaitse kontrolli käigus ilmneb, et direktiivi 2000/29/EÜ IV lisa A osa I jao punktides 2 ja 8 sätestatud nõudeid ei ole täidetud või et puidust pakkematerjal on saastunud kõnealuse direktiivi I lisa A osas loetletud kahjulike organismidega, võtab asjaomane liikmesriik nõuetele mittevastava puidust pakkematerjali suhtes viivitamata ühe kõnealuse direktiivi artikli 13c lõikega 7 ette nähtud meetmetest.
   Artikkel 5
   Aruandlus
   Ilma et see piiraks komisjoni direktiivi 94/3/EÜ (5) kohaldamist, teatavad liikmesriigid komisjonile käesoleva otsuse artiklite 2 ja 3 kohaselt tehtud taimetervise kontrollide arvu ja tulemused ajavahemiku 1. aprill 2013 – 30. september 2013 kohta 31. oktoobriks 2013, ajavahemiku 1. oktoober 2013 – 31. märts 2014 kohta 30. aprilliks 2014, ajavahemiku 1. aprill 2014 – 30. september 2014 kohta 31. oktoobriks 2014 ja ajavahemiku 1. oktoober 2014 – 31. märts 2015 kohta 30. aprilliks 2015, kasutades selleks II lisas esitatud aruandevormi.
   Artikkel 6
   Läbivaatamine
   Käesolev otsus vaadatakse läbi 31. maiks 2014.
   Artikkel 7
   Jõustumine ja kohaldamisaeg
   Käesolev otsus jõustub 1. aprillil 2013.
   Seda kohaldatakse kuni 31. märtsini 2015.
   Artikkel 8
   Adressaadid
   Käesolev otsus on adresseeritud liikmesriikidele.
   
      Brüssel, 18. veebruar 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 169, 10.7.2000, lk 1.
   
      (2)  EÜT L 256, 7.9.1987, lk 1.
   
      (3)  EÜT L 302, 19.10.1992, lk 1.
   
      (4)  ELT L 313, 12.10.2004, lk 16.
   
      (5)  EÜT L 32, 5.2.1994, lk 37.
   
      I LISA
      
         KINDLAKSMÄÄRATUD KAUBAD
      
      
                  Kombineeritud nomenklatuuri kood (CN-kood)
               
               
                  Kauba kirjeldus
               
               
                  Taimetervise kontrolli sagedus (%)
               
            
                  2514 00 00
               
               
                  Kiltkivi, tahumata või jämedalt tahutud, ainult saetud või muul viisil ristkülikukujulisteks (sh ruudukujulisteks) plokkideks või tahvliteks tükeldatud
               
               
                  90
               
            
                  2515
               
               
                  Marmor, travertiin, ekausiin jm raid- või ehituslubjakivi (tihedusega 2,5 kg/dm3 ja rohkem) ning alabaster, ka jämedalt tahutud, saetud või muul viisil ristkülikukujulisteks (sh ruudukujulisteks) plokkideks või tahvliteks tükeldatud
               
               
                  90
               
            
                  2516
               
               
                  Graniit, porfüür, basalt, liivakivi jm raid- või ehituskivi, klompimata või klombitud, ainult saetud või muul viisil ristkülikukujulisteks (sh ruudukujulisteks) plokkideks või tahvliteks tükeldatud
               
               
                  90
               
            
                  6801 00 00
               
               
                  Klompkivi, ääriskivid ja sillutusplaadid looduslikust kivist (v.a kiltkivist)
               
               
                  15
               
            
                  6802
               
               
                  Töödeldud kivi (v.a kiltkivi) monumentideks ja ehituse tarbeks, tooted sellest, v.a rubriigi 6801 tooted; mosaiigikuubikud jms looduslikust kivist (sh kiltkivist) tooted, alusele kinnitatud või mitte; looduslikust kivist (sh kiltkivist) kunstlikult värvitud graanulid, puru ja pulber
               
               
                  15
               
            
   
      II LISA
      
         ARUANDEVORM
      
      
                  
                     Aruanne Hiinast pärit kindlaksmääratud kaupade saadetiste puidust pakkematerjali fütosanitaarkontrollide kohta.
                  
               
            
                  
                     Aruandeperiood:
                  
               
            
                  
                     Aruandev liikmesriik:
                  
               
            
                  
                     Asjaomased piiriületuspunktid:
                  
               
               
                  
                              Kontrollimise koht
                           
                           
                              :
                           
                           
                              
                                 piiriületuspunktis kontrollitud saadetiste arv:
                              
                              
                                 sihtkohas kontrollitud saadetiste arv:
                              
                           
                        
            
                   
               
               
                  
                     CN-kood: 2514 00 00
                  
               
               
                  
                     CN-kood: 2515
                  
               
               
                  
                     CN-kood: 2516
                  
               
               
                  
                     CN-kood: 6801 00 00
                  
               
               
                  
                     CN-kood: 6802
                  
               
            
                  Aruandva liikmesriigi kaudu ELi sisenenud saadetiste arv
               
               
                   
               
               
                   
               
               
                   
               
               
                   
               
               
                   
               
            
                  Kontrollitud saadetiste arv
               
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Kahjulikke organisme sisaldavate ja nõuetekohase ISPM15-märgiseta saadetiste arv (andmed esitada iga kahjuliku organismi kohta eraldi ning näidata ära, kas märgis on puudu või ei vasta nõuetele)
                           
                        
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Kahjulikke organisme sisaldavate ja nõuetekohase ISPM15-märgisega saadetiste arv (andmed esitada iga kahjuliku organismi kohta eraldi)
                           
                        
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Ainult nõuetekohase ISPM15-märgiseta saadetiste arv (esitada eraldi andmed puuduvate ja nõuetele mittevastavate märgiste kohta)
                           
                        
               
                   
               
               
                   
               
               
                   
               
               
                   
               
               
                   
               
            
                  Nõuetele mittevastava puidust pakkematerjaliga kontrollitud saadetiste arv kokku
                  
               
               
                   
               
               
                   
               
               
                   
               
               
                   
               
               
                   
               
            
                  Nõuetele vastava puidust pakkematerjaliga kontrollitud saadetiste arv kokku